Eldrevne køretøjer kræver en stor mængde energi, når de oplades. Én måde at håndtere dette på er at opfordre brugerne til at oplade køretøjerne natten over og at finde intelligente metoder til at fordele og afbalancere efterspørgslen over både store og lokale net. Lige nu foretages der store, og helt nødvendige, investeringer i at udvikle infrastrukturen og bygge flere ladestationer. I starten vil de fleste lastbiler skulle oplades i egen garage. Hos Volvo vil vi gerne understrege nødvendigheden af, at myndighederne indfører incitamenter til at installere offentlige ladestationer med høj kapacitet og plads nok til lastbiler.
Volvo Group, Daimler Truck og Traton Group har dannet et joint venture, der har til formål at installere og drive mindst 1.700 offentlige ladestandere nær motorveje og ved logistikknudepunkter og aflæsningszoner inden for fem år fra driftstart. Ladestationerne bliver udelukkende drevet med grøn elektricitet og tilbyder opladning til alle tunge eldrevne køretøjer, uanset hvilket brand der er tale om.